cyanic-selkie/wikianc huggingface dataset:
Եվրամայդան
ԱՄՆ-ի դեր
Ուկրաինայի նախկին վարչապետ Նիկոլայ Ազարովը ՆՏՎ հեռուստաալիքին տված հարցազրույցում հայտարարել է, որ դեկտեմբերի սկզբին հանրահավաքներից հոգնած ցուցարարները պատրաստ են եղել գնալ տուն, փողոցներում եղել է ոչ ավելի, քան հազար մարդ։ Այդ կապակցությամբ Յանուկովիչի շրջապատը նախագահին դրդել է վճռական գործողությունների Մայդանի նկատմամբ։ Բայց 2013 թվականի դեկտեմբերի 10-ին «նրան (Յանուկովիչին) զանգահարել է Բայդենը՝ ԱՄՆ փոխնախագահը և բավականին կոշտ պահանջել նրանից, որպեսզի ուժը չկիրառվի»։ Ազարովի կարծիքով՝ Վիկտոր Յանուկովիչը պարզապես վախեցել է, իսկ արդեն հաջորդ օրը՝ դեկտեմբերի 11-ին, Կիև են ժամանել ամերիկացի պաշտոնատար անձինք՝ ԱՄՆ պետքարտուղարի օգնական Վիկտորյա Նուլանդի գլխավորությամբ։ Նիկոլայ Ազարովը կարծում է, որ հենց Նուլանդն է համոզել Յանուկովիչին, որ կառավարության հրաժարականը կլուծի բոլոր խնդիրները և կհանգստացնի ցուցարարներին ։
ԱՄՆ-ի բյուջեից ֆինանսավորվող Ժողովրդավարության ազգային հիմնադրամը զեկույց է հրապարակել, որում ասված Է, որ NED-ը վճռորոշ դեր է խաղացել Կիևում բողոքի ցույցերի սկզբնական փուլում․ «Մայդանում ցույցերը արտացոլում էին ուկրաինական հասարակության աճող պահանջներն ու սպասելիքները թափանցիկության, լավ կառավարման, խոսքի ազատության և օրենքի գերակայության հարգանքի ոլորտներում. Այս ոլորտներից յուրաքանչյուրը NED- ի առաջնահերթություններից է այս երկրում։ Հիմնադրամի դրամաշնորհները կարևոր դեր են խաղացել Կիևի խաղաղ ցույցերում»։ 2013 թվականի հաշվետվության մեջ նշվում է, որ Եվրամայդանում զգալի դեր են խաղացել ԶԼՄ-ները, որոնք աջակցում էին NED-ին․ [հիմնադրամի] կազմակերպությունները զբաղված էին ընտրված և նշանակված պաշտոնյաների ելույթների մոնիթորինգով (և հետագա հաշվետվություններով) ինչը խթանում էր կոռուպցիայի և անպատժելիության աճող իրազեկությունը։ Անկախ ԶԼՄ-ները առանցքային դեր են խաղացել ցույցերի սկզբում և ընթացքում տեղական և արտասահմանյան լսարանին տեղեկացնելու գործում։ Նրանք նաև օգնել են ապահովել բողոքի ցույցերը լուսաբանող լրագրողների անվտանգությունը՝ ապահովելով նրանց պաշտպանական հանդերձանքով».
ՌԴ նախագահ Վլադիմիր Պուտինը Անդրեյ Կոնդրաշովի «Ղրիմ. Ճանապարհ դեպի Հայրենիք» ֆիլմում ասել է՝․ «Իրավիճակի կիզակետն այն էր, որ ֆորմալ առումով Ուկրաինայի ընդդիմությանը նախ և առաջ աջակցում էին եվրոպացիները, բայց մենք շատ լավ գիտեինք, որ իրական «տիկնիկավարները» մեր ամերիկացի ընկերներն էին։ Հենց նրանք օգնեցին պատրաստել Ուկրաինայի արևմուտքում գտնվող ազգայնականներին և զորամասերին, իսկ մարզումները տեղի ունեցան Լեհաստանում, մասամբ Լիտվայում։ Ինչպես են վարվել մեր գործընկերները։ Նպաստել են պետական հեղաշրջման իրականացմանը» ։
Ուկրաինայի իրադարձություններին ԱՄՆ-ի մասնակցության մասին ասված է Օլիվեր Սթոունի «Ուկրաինան կրակի մեջ» վավերագրական ֆիլմում, որը թողարկվել է 2016 թվականին ։
2017 թվականի նոյեմբերին թողարկված «Խոստացիր ինձ, հայրիկ» գրքում ԱՄՆ-ի նախկին փոխնախագահ Ջո Բայդենը գրել է, թե ինչպես է 2014 թվականի փետրվարի 21-ին զանգահարել Ուկրաինայի նախագահ Վիկտոր Յանուկովիչին․ «Ես Յանուկովիչի բազմաթիվ հրատապ զանգերից վերջինը արել եմ 2014 թվականի փետրվարի վերջին, երբ նրա դիպուկահարները տասնյակ ուկրաինացի քաղաքացիների էին սպանում, և մենք հավաստի տեղեկություններ ունեինք այն մասին, որ նա պատրաստում է էլ ավելի կոշտ գործողությունների։ Ես մի քանի ամիս ուշադրություն եմ դարձրել նրան, որ նա պետք է զսպվածություն ցուցաբերի իր քաղաքացիների հետ հարաբերություններում, բայց այդ գիշեր՝ բողոքի ակցիաներից երեք ամիս անց, ես նրան ասացի, որ ամեն ինչ ավարտված է։ Եկել է իր զինյալներին հետ կանչելու ժամանակը, և նա հեռացել է։ Ես նրան հիշեցրեցի, որ իր միակ իրական կողմնակիցները Կրեմլում քաղաքական հովանավորներն ու մանիպուլյատորներն էին, և որ նա չպետք է սպասի, որ ռուս ընկերները կփրկեն նրան այդ աղետից։ Ես նշել եմ, որ Յանուկովիչը կորցրել է ուկրաինացի ժողովրդի վստահությունը և որ պատմությունը դաժան կպատժի նրան, եթե նա շարունակի սպանել մարդկանց։ Ստորացված Յանուկովիչը հաջորդ օրը փախել է Ուկրաինայից ՝ ցուցարարների խիզախության և վճռականության շնորհիվ, և պետության նկատմամբ վերահսկողությունը ժամանակավորապես հայտնվել Է Արսենի Յացենյուկ անունով երիտասարդ հայրենասերի ձեռքում».
ՌԴ նախագահ Վլադիմիր Պուտինը Վլադիմիր Սոլովյովի «Աշխարհակարգ 2018» ֆիլմում հայտարարել է, որ ԱՄՆ-ը խնդրել է Ռուսաստանին «ամեն ինչ անել», որպեսզի Ուկրաինայի նախագահ Վիկտոր Յանուկովիչը բանակը չկիրառի Անկախության հրապարակում ցուցարարների դեմ ։
Մարգագետնային մկնաճուռակ
Մարգագետնային մկնաճուռակ, ճուռակների ընտանիքին պատկանող բնադրող-չվող, քիչ տարածված և գիշատիչ թռչուն, որը գրանցված է Հայաստանի Հանրապետության Կարմիր գրքում։
Տարածվածություն
Տարածված է խոնավ տարածքներում՝ ՀՀ հյուսիսային լեռնատափաստաններում, Արարատյան դաշտում՝ գերազանցապես գարնանը։
Պոպուլյացիայի հիմնական մասը բնակեցնում է Արևելյան Եվրոպայից մինչև Արևմտյան Սիբիրի տարածքը, ինչպես նաև հայտնի են հանդիպման առանձին օջախներ Արևմտյան Եվրոպայում և Կովկասում ։
Սնունդ
Սնվում է մանր կրծողներով, թռչուններով, սողուններով, միջատներով։ Գարնանային վերադարձը նկատվում է ապրիլի վերջին և մայիսի սկզբին։
Բնադրում
Բնադրում է գետնին, բույնը պատրաստում է խոտաբույսերից, եղեգից և ճյուղերից։ Ձվադրում է մայիս-հունիսին։ Դնում է 42 մմ տրամագծով, կապտավուն-սպիտակ 4-5 ձու։
Պահպանություն
Մարգագետնային մկնաճուռակը սակավաթիվ և խոցելի տեսակ է։ Քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Թվաքանակի գնահատման համար տվյալները բավարար չեն։ Նախնական գնահատմամբ հանրապետությունում այն կազմում է 5-10 բնադրող զույգ։ 2008 թվականի տվյալների համաձայն՝ Եվրասիական տարածաշրջանային ասոցիացիայի կենդանաբանական այգիներում պահվում է 7 առանձնյակ։
Սպառնացող վտանգներից է առանց էկոլոգիական պայմանները հաշվի առնելու հողային ռեսուրսների օգտագործումը, գյուղատնտեսական վնասատուների դեմ պայքարում թունաքիմիկատների օգտագործումը և ապօրինի որսը։
Պահպանվում է «Արփի լիճ» ազգային պարկում ։
Ծանոթագրություններ
Կատեգորիա:Թռչուններ այբբենական կարգով Կատեգորիա:Քորդավորներ Կատեգորիա:Թռչուններ Կատեգորիա:Ճուռակներ Կատեգորիա:Ողնաշարավորներ Կատեգորիա:Խոցելի տեսակներ Կատեգորիա:Աֆրիկայի թռչուններ Կատեգորիա:Եվրոպայի թռչուններ Կատեգորիա:Կենտրոնական Ասիայի թռչուններ
Տիեզերական հոգեբանություն
Տիեզերական հոգեբանություն, հոգեբանության նոր ճյուղ, որն ուսումնասիրում է տիեզերական թռիչքների պայմանների ու գործոնների ներգործությունը տիեզերագնացի վրա՝ հոգեբանական առումով։ Սերտ կապերի մեջ է ինժեներական հոգեբանության հետ, փորձարարական-հոգեբանական հետազոտությունները կապված են տիեզերագնացների ընտրության, թռիչքի նախապատրաստման և նրանց գործունեության արդյունավետության բարձրացման հետ։ Տիեզերական թռիչքներին բնորոշ առանձնահատուկ պայմանները (անկշռություն, ժամանակի խիստ սահմանափակում, հատկապես մշակված աշխատանքային կարգ, ավտոմատ սարքերի օգտագործում, սահմանափակ տարածություն, սննդի յուրատեսակ ձև և այլն) իրենց ազդեցությունն են ունենում մարդու մտածողության, ապրումների, շարժումների ու գործողությունների վրա։ Տիեզերական հոգեբանության խնդիրն է բազմակողմանիորեն ուսումնասիրել այդ ազդեցությունների արդյունքները, ինչպես նաև մարզասարքային պատրաստության տվյալները և մշակել գիտականորեն հիմնավորված մեթոդիկա՝ ինչպես անհատական, այնպես էլ խմբային թռիչքների նախապատրաստվելու համար։ Տիեզերական հոգեբանության մեջ կարևոր նշանակություն է ստանում տիեզերագնացների վարքի, խմբային թռիչքների ժամանակ՝ նրանց փոխադարձ հարաբերությունների ու աշխատանքային համագործակցության, խմբային տրամադրության և այլ հարցերի ուսումնասիրությունը։
Կատեգորիա:Տիեզերք
Պերսի Բրաուն
Պերսի Բրաուն, հայտնի բրիտանացի գիտնական, նկարիչ, արվեստի քննադատ, պատմաբան և հնագետ , հայտնի է որպես հնդկական ճարտարապետության և արվեստի հեղինակ, հատկապես հունարեն-բակտրական արվեստի ուսումնասիրությունների համար ։
Կյանքը և աշխատանքը
Բրաունը ծնվել է Բիրմինգհեմում 1872 թվականին ։ Սկսել է իր ուսումը տեղի արվեստի դպրոցում, այնուհետև սովորել է արքայական արվեստի քոլեջում, որտեղ ավարտել է 1898 թվականին։ Նա եղել է Հնդկական կրթական ծառայության անդամ 28 տարի, 1899 թվականից մինչև 1927 թվականը ։ Նա դարձավ Լահորի Մեյո արվեստի դպրոցի (այժմ Ազգային արվեստի քոլեջ) տնօրենը և Լահորի թանգարանի վարիչը։ 1909 թվականին նա լքեց Լահորը, որպեսզի Ռամ Սինգը նրան հաջորդի Մեյոյի արվեստի դպրոցի տնօրենի պաշտոնում, ով այդ պաշտոնը զբաղեցրեց մինչև 1913 թվականը ։ Նույն տարում, նա դարձավ Կալկաթայի կառավարության արվեստի դպրոցի տնօրենը : Նա թոշակի է անցել 1927 թվականին և դարձել է Կոլկատայի Վիկտորիա հուշահամալիրի քարտուղար և վարիչ։ Նա պաշտոնը զբաղեցրել է մինչև 1947 թվականը, որից հետո իր մնացած օրերը անցկացրել է Սրինագարում ։
Հատկանշական աշխատանքներ
Բրաունը առաջին գրողներից մեկն էր, ով կենտրոնացավ բացառապես հնդկական և բուդդայական ճարտարապետության վրա ։ Նա գրել է ճարտարապետության և արվեստի վերաբերյալ մի քանի կարևոր գրքեր, ներառյալ երկու հատորով Հնդկական ճարտարապետությունը (I հատոր. Բուդդայական և հինդուական ժամանակաշրջաններ և II հատոր. Իսլամական ժամանակաշրջան) 1940 թվականին ։ Նրա մյուս հայտնի աշխատանքները ներառում են Հնագիտության և հնության բաժնի նկարագրական ուղեցույցը (1908), Գեղատեսիլ Նեպալ(1912) , Հնդկական նկարչություն(1918) , և շրջագայություններ Սիքիմում և Դարջիլինգի շրջանում(1922) ։
Ծիթելգորա
Ծիթելգորա (წითელგორა), գյուղ Վրաստանում։ Գտնվում է Գուրիայի մարզի Չոխատաուրի շրջանում։
Դիրք
Գյուղը գտնվում է ծովի մակարդակից 500 մետր բարձրության վրա։
Տրանսպորտ
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։
Մոնլոր (Ավերոնի գավառ)
Մոնլոր (Montlaur), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 680 մարդ, բնակչության խտությունը` 16.36 մարդ/կմ²։ Բնակավայրը զբաղեցնում է 41.57 կմ² տարածք։
Աշխարհագրություն
Գտնվում է Փարիզ քաղաքից 560 կմ հարավ, Թուլուզ քաղաքից` 120 կմ արևելք, Ռոդեզ քաղաքից` 60 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 427 աշխատունակ (15-64 տարեկան) բնակիչ, որոնցից ակտիվ էին 322-ը, իսկ ոչ ակտիվները` 105։ Ակտիվության ցուցանիշը կազմում է 75,4 %։ 322 աշխատունակ մարդկանցից աշխատել է 307 անձ (163 տղամարդ և 144 կին)։ Գործազուրկ են եղել 15 անձ (5 տղամարդ և 10 կին)։ 105 անաշխատունակներից 30-ը եղել են աշակերտներ կամ ուսանողներ, 47-ը` թոշակառուներ, իսկ 28-ը չեն աշխատել տարբեր պատճառներով ։
Չիկագո Լուփ
Չիկագո Լուփ (Chicago Loop), ամերիկյան Իլինոյս նահանգում գտնվող Չիկագո խոշոր քաղաքի պատմական գործարար կենտրոնի անվանումը ։ Համայնքային տարածք է այդ քաղաքի ֆինանսական շրջանում, ինչպես նաև Չիկագոյի կառավարության ու Իլինոյսի նահանգի Քուքի շրջանի վարչակազմի նստավայրն է։ Հայտնի է նաև իբրև առևտրական ու մշակութային կենտրոն ։ Վարչականորեն որպես համայնքային տարածք առանձնացվել է 1920-ական թվականներին, երբ այստեղ հիմնադրվել է Չիկագոյի համալսարանը։ Հյուսիսում նրա սահմանագիծը անցնում է Չիկագո գետով, արևելքում՝ Միչիգան լճով, հարավում՝ Ռուզվելտի անվան մայրուղով ։
Չիկագո Լուփի տարածքում են գտնվում «Grant Park» զբոսայգին, Չիկագոյի արվեստի ինստիտուտը, ԱՄՆ-ի խոշորագույն թանգարաններից մեկը, Գուդման թատրոնը, Չիկագոյի սիմֆոնիկ նվագախմբի շենքը, «Ուիլլիս աշտարակ» անվանումը կրող երկնաքերը, որը բարձրությամբ երկրորդն է Միացյալ Նահանգներում ։
Այստեղ գործող համբավավոր կրթօջախներից հիշարժան են հատկապես Կոլումբիա քոլեջը (Columbia College Chicago), Ռուզվելտ համալսարանը (Roosevelt University), Tribeca Flashpoint քոլեջը, DePaul, Notre Dame-ի, Իլինոյսի համալսարանների մասնաճյուղերը, Լյուիսի պետական համալսարանը (National Louis University), Չիկագոյի արվեստի ինստիտուտն ու նրա դպրոցը, Հարոլդ Վաշինգտոնի անվան քոլեջը, Ադլերի անվան հոգեբանության մասնագիտական դպրոցը, South Loop դպրոցը, Ուենդել Ֆիլիփսի անվան ակադեմիայի բարձրագույն դպրոցը, Wells Community Academy-ի բարձրագույն դպրոցը... :
Արտաքին հղումներ
Կատեգորիա:ԱՄՆ-ի քաղաքներ Կատեգորիա:ԱՄՆ-ի համալսարանական քաղաքներ Կատեգորիա:ԱՄՆ-ի բնակավայրեր
Վերխնեկունդրյուչենսկայա
Վերխնեկունդրյուչենսկայա (Верхнекундрюченская), ստանիցա Ռուսաստանի Ռոստովի մարզի Ուստ-Դոնեցկի շրջանում։ Վերխնեկուդրյուչենսկի գյուղական համայնքի վարչական կենտրոնն է։
Պոսուս դի Կալադասի գավառ
Պոսուս դի Կալադասի (Microrregião de Poços de Caldas) գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 338 261 մարդ 2006 թվականի տվյալով։ Զբաղեցված տարածքը 4631,968 կմ²։ Բնակչության խտությունը 73,0  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մինաս Ժերաիս նահանգի գավառներ
Ատիգ
Ատիգ (Атиг), քաղաքատիպ ավան Ռուսաստանի Սվերդլովսկի մարզի Նիժնեսերգինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3663 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Սվերդլովսկի մարզի Նիժնեսերգինսկի շրջանի բնակավայրեր Կատեգորիա:1790 թվականին հիմնադրված բնակավայրեր
Կապլինցի (գյուղ, Պրիյատինի շրջան)
Կապլինցի (Каплинці), գյուղ Ուկրաինայի Պոլտավայի մարզի Պրիյատինի շրջանում։ Հիմնադրվել է 1764 թվականին։
2001 թվականի տվյալներով Կապլինցի գյուղում բնակվում էր 479 մարդ։ Բնակավայրը զբաղեցնում է 2938 կմ² տարածք։ Բնակչության խտությունը կազմում էր 163,04 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Պրիյատինի շրջանի բնակավայրեր Կատեգորիա:Ուկրաինայի գյուղեր Կատեգորիա:1764 թվականին հիմնադրված բնակավայրեր
Վելյակյուլա (գյուղ, Տիլլիստե շրջան)
2011 թվականի տվյալներով գյուղում բնակվում էր 58 մարդ։
Ինվա Մուլա
Ինվա Մուլա (Inva Mula, ), ալբանացի օպերային երգչուհի (քնարական սոպրանո)։ Մասնակցել է «Լյուչիա դի Լամերմուր», «Բոհեմ», «Մանոն» և այլ բեմականացումների։ Հայտնի է Լյուկ Բեսոնի «Հինգերորդ տարրը» ֆիլմին մասնակցությամբ, որտեղ հնչյունավորել է Դիվա Պլավալագունային ։
Կենսագրություն
Ինվա Մուլան ծնվել է 1963 թվականի հունիսի 27-ին Ալբանիայի մայրաքաղաք Տիրանայում։ Սերելով երաժիշտների ընտանիքից՝ նա իր օպերային կարիերան սկսել է վաղ տարիքից։ Ինվայի հայրը՝ Ավնի Մուլան, ալբանացի հայտնի երգիչ է ու կոմպոզիտոր, որ ծնվել է Կոսովոյի Ջակովիցե քաղաքում։ Դստեր անունն առաջացել է հոր անվան հակառակ ընթերցելով ։ Ինվայի մայրը՝ Նինա Ալեքսանդրովնա Մուլան (ծագումով ռուս է), նույնպես երաժիշտ էր։ Նա երկար տարիներ վոկալ է դասավանդել Տիրանայի կոնսերվատորիայում։ Ինվայի ծնողները ծանոթացել են ԽՍՀՄ-ում, երբ սովորում էին Մոսկվայի կոնսերվատորիայում։ Ուսումն ավարտելուց հետո՝ 1950-ական թվականների վերջին, նրանք տեղափոխվել են Ալբանիա ։
Մանկությունից Ինվան ծրագրել էր, որ դառնալու է օպերային երգչուհի։ Նա վոկալ ու ֆորտեպիանո նվագել սովորեց նախ երաժշտական դպրոցում, ապա կոնսերվատորիայում, որտեղ դասավանդում էր իր մայրը։ 1985 թվականին Ինվան ավարտեց կոնսերվատորիան ու աշխատանքի ընդունվեց Ալբանիայի օպերայի և բալետի ազգային թատրոնում։
Կարիերա
Իր կարիերայի հենց սկզբից Ինվան մասնակցել է օպերային տարբեր մրցույթների ու փառատոների։ 1987 թվականին Տիրանայում նա հաղթեց «Ալբանիայի երգիչ» (Cantante d’Albania) մրցույթում, իսկ 1988 թվականին՝ Ջորջ Էնեսկուի անվան միջազգային մրցույթում, որ անցկացվում էր Բուխարեստում։ 1990 թվականին Ինվան Ժորժ Բիզեի «Մարգարիտ որոնողները» օպերայում կատարեց Լեյլայի դերը, որը նրան բերեց իր առաջին հաջողությունը հայրենի Ալբանիայում։ Բայց շուտով երգչուհին մեկնեց Փարիզ ու աշխատանքի անցավ Փարիզի ազգային օպերայի երգչախմբում։ 1992 թվականին Ինվան Բարսելոնայում հաղթեց Butterfly («Թիթեռ») մրցույթում։ 1993 թվականին Ինվան մրցանակ ստացավ Պլասիդո Դոմինգոյի անվան «Օպերալիա» օպերային առաջին միջազգային մրցույթում, որ անցկացվում էր Փարիզում։ Այդ իրադարձության հետ կապված՝ նույն տարում թողարկվեց երգչուհու առաջին սկավառակը ։ Այդ ժամանակվանից սկսվեց Ինվայի ու Պլասիդո Դոմինգոյի համագործակցությունը։ Ավելի ուշ Ինվան այդ հայտնի տենորի հետ մասնակցեց մի շարք համերգների, այդ թվում՝ Փարիզի Opéra Bastille-ում, Բրյուսել Europalia Mexico-ում, ինչպես նաև Մյունխենում և Օսլոյում։ 1996 թվականին նա մասնակցեց Լուիջի Քերուբինի Մեդեա օպերայի՝ հեռուստատեսության համար նախատեսված բեմականացմանը։ Նկարահանումները տեղի ունեցան Ֆրանսիայի Կոմպեն քաղաքում։ Դրանից հետո Ինվան վերադարձավ Ժորժ Բիզեի «Պերտի գեղեցկուհին» օպերային, որի դերերից մեկով նա հանդես եկավ մի քանի տարի։ Ինվայի մասնակցությամբ օպերային բեմականացումը նկարահանվեց նաև հեռուստատեսության համար, իսկ Ճապոնիայում 1998 թվականին թողարկվեց DVD-տարբերակը ։
1997 թվականին Ինվան համաշխարհային ճանաչում ձեռք բերեց Լյուկ Բեսոնի «Հինգերորդ տարրը» ֆիլմում նկարահանվելուց հետո, որտեղ նա հնչյունավորեց Դիվա Պլավալագունային և կատարեց «Լյուչիա դի Լամերմուր» օպերայից մի արիա ։ Դրանից հետո նա Անժելա Գեորգիուի հետ ձայնագրեց Ջակոմո Պուչչինիի «Ծիծեռնակ» օպերան EMI-ի համար։ Ավելի ուշ Ինվան այս բեմականացման մեջ փոխարինեց Անժելային՝ կատարելով Մագդայի գլխավոր դերը։ 2005 թվականին Ինվան այդ դերը կատարեց ներկայացման գլխավոր բեմականացումներում Թուլուզում ու Փարիզում ։
Օպերային ներկայացումներով Ինվան հանդես եկավ եվրոպական բազմաթիվ քաղաքներում։ Նա մասնակցեց Բիզեի Իվան Ահեղ օպերայի համերգային բեմականացմանը, որով առաջին անգամ ելույթ ունեցավ Փարիզի Պլեյել դահլիճում։ Համերգի ձայնագրությունը թողարկվեց սկավառակով։ 2001 թվականին Իտալիայում՝ Լա Սկալա դահլիճում Ինվան մասնակցեց Ջուզեպպե Վերդիի «Ֆալստաֆ», իսկ Արենա դի Վերոնայում՝ «Ռիգոլետտո» օպերաների բեմականացումներին, որոնք երկուսն էլ ձայնագրվեցին հեռուստատեսության համար, իսկ ավելի ուշ թողարկվեցին DVD սկավառակով ։
Մուլան մշտապես ելույթներ է ունենում Լա Սկալայում որտեղ մասնակցում է այնպիսի բեմականացումների, ինչպիսիք են՝ «Լյուչիա դի Լամերմուր», «Բոհեմ», «Մանոն» և այլն։ Ինվայի ամենահայտնի դերը համարվում է Վիոլետայի դերերգը Ջուզեպպե Վերդիի «Տրավիատա» օպերայում։ Այս դերը իր համաշխարհային շրջագայության ընթացքում նա կատարել է այնպիսի քաղաքներում, ինչպիսիք են՝ Տոկիո, Բիլբաո, Տրիեստ և Տորոնտո։ 2007 թվականին նա Տուլուզում կատարեց Աիդայի դերը «Սիրային խմիչք» օպերայում ։ 2008 թվականին Ինվան՝ որպես պատվավոր հյուր, Օրանժում ելույթ ունեցավ «Chorégies d’Orange» օպերային փառատոնի ընթացքում՝ Ֆաուստ օպերայում կատարելով Մարգարիտայի դերը, իսկ երկու տարի անց նույն վայրում հանդես եկավ «Օթելլո» օպերայի Դեզդեմոնայի դերով ։
Ներկայումս Ինվան Մուլան ակտիվորեն մասնակցում է օպերային բազմաթիվ ներկայացումների Ֆրանսիայում, Իտալիայում ու Հարավսլավական երկրներում։ Նա մշտապես ելույթներ է ունենում Տուլուզում, Մարսելում, Լիոնում, ինչպես նաև Փարիում։ 2009 թվականին Ինվան «Բաստիլի օպերայում» բացեց Փարիզի օպերային սեզոնը՝ հանդես գալով Շառլ Գունոյի «Միրեյ» օպերայի գլխավոր դերում։ Ինվան նաև դասական երաժշտության համերգներով շրջագայում է Եվրոպայում։ 2013 թվականի դեկտեմբերի 12-ին նա համերգով հանդես է եկել Մոսկվայի Երաժշտության տան Սվետլանովյան դահլիճում ։
Մասնակցութունը ֆիլմերում
Ռեժիսոր Լյուկ Բեսոնը, որ հիանում էր Մարիա Կալլասով, «Լյուչիի» վերջինիս ձայնագրությունը, որ կատարվել էր 1950 թվականին, բավականաչափ «մաքուր» չի համարել ֆիլմում օգտագործելու համար, այդ պատճառով էլ գործակալ Միշել Գլոտցը, որ ստեղծել էր ձայնագրությունը, այն ներկայացնում է Մուլային։ Վերջինս այդ ժամանակ նոր էր ձայնագրել Ջակոմո Պուչինիի «Ծիծեռնակ» օպերան EMI Classics-ի համար։ Ինվան համաձայնեց մասնակցել նախագծին և մի քանի օրվա ընթացքում ձայնագրեց բոլոր անհրաժեշտ հատվածները, որոնք հետագայում դարձան Դիվայի հայտնի ելույթը ։
Անձնական կյանքը
Ինվա Մուլան ամուսնացած է ալբանացի երգիչ ու կոմպոզիտոր Պիռո Տչակոյի (Pirro Tchako) հետ։ Մինչ 1990-ական թվականների կեսերը Ինվան հանդես է եկել ամուսնու ազգանունով, սակայն հետո սկսել է օգտագործել իր ազգանունը։ Մինչ 1997 թվականը կրել է երկու ազգանուն՝ Մուլա-Տչակո ։
Սկավառակագրություն
Իր բազմամյա կարիերայի ընթացքում Ինվա Մուլան թողարկել է մի շարք ստուդիական ալբոմներ, ինչպես նաև իր ելույթների հեռուստատեսային ու վիդեո-ձայնագրություններ (որոնք թողարկվել են DVD տարբերակով), այդ թվում՝ «Բոհեմ», «Ֆալստաֆ» ու «Ռիգոլետտո» օպերաները։ «Ծիծեռնակ» օպերայի՝ դիրիժոր Անտոնիո Պապանոյի ու Լոնդոնի սիմֆոնիկ նվագախմբի հետ կատարված ձայնագրութունը 1997 թվականին «Գրամոֆոն» մրցանակ ստացավ «Տարվա լավագույն ձայնագրություն» անվանակարգում։ Ինվան նաև բազմիցս մասնակցել է դասական երաժշտության կոլեկտիվ ալբոմների ձայնագրությունների ։
Արտաքին հղումներ
Կատեգորիա:Ալբանացի օպերային երգչուհիներ Կատեգորիա:1963 ծնունդներ Կատեգորիա:Հունիսի 27 ծնունդներ Կատեգորիա:Քնարական սոպրանոներ Կատեգորիա:21-րդ դարի օպերային երգիչներ Կատեգորիա:20-րդ դարի օպերային երգչուհիներ
896
Մահեր
Կատեգորիա:896 Կատեգորիա:Տարեթվեր
Աստերոիդների ցանկ (294601-294700)
Աստերոիդների ցանկ (294501-294600) * Աստերոիդների ցանկ * Աստերոիդների ցանկ (294701-294800)
Բելմոնտե Մեձանիո
Բելմոնտե Մեձանիո  (Belmonte Mezzagno) կոմունա Իտալիայում, Սիցիլիա մարզի Պալերմո գավառում ։
Բնակչությունը կազմում է 10305 մարդ, բնակչության խտությունը կազմում է 355 մարդ/կմ²։ Զբաղեցնում է 29 կմ² մակերես տարածք։ Փոստային ինդեքսն է՝ 90031։ Հեռախոսային կոդը՝ 091։
Ծանոթագրություններ
Կատեգորիա:Սիցիլիայի քաղաքներ
Հիրոֆումի Ուձավա
Հիրոֆումի Ուձավա (宇沢 弘文, ), ճապոնացի տնտեսագետ, Տոկիոյի համալսարանի տնտեսագիտության պրոֆեսոր, 1989-1990 թվականներին Ճապոնիայի տնտեսական ասոցիացիայի նախագահ, 1976 թվականին Էկոնոմետրիկ ընկերության նախագահ, Ուձավա-Լուկաս մոդելի համահեղինակ, Ուձավայի մեթոդի հեղինակ։
Կենսագրություն
Ուձավան ծնվել է 1928 թվականի հուլիսի 21-ին Տոտտորիի Յոնագոյում, ֆերմերների ընտանիքում։ Սովորել է Տոկիոյի և Սթենֆորդի համալսարաններում։ Դասավանդել է Սթենֆորդում, Կալիֆորնիայի համալսարանում (Բերքլի) և Չիկագոյի համալսարանում ։ 1969 թվականից դասավանդել է Տոկիոյի համալսարանում։ 1976 թվականին Էկոնոմետրիկ միության նախագահ, 1989-1990 թվականներին՝ Ճապոնիայի տնտեսական ասոցիացիայի նախագահ ։
Գիտական ներդրում
Հիրոֆումի Ուձավան համարվում է Ուձավայի մոդելի համահեղինակ, Ուձավայի մեթոդի հեղինակը ։
Մրցանակներ
Իր ձեռքբերումների համար նա պարգևատրվել է
Ծանոթագրություններ
Կատեգորիա:Ճապոնացի տնտեսագետներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկացի տնտեսագետներ Կատեգորիա:20-րդ դարի ամերիկացի տնտեսագետներ Կատեգորիա:Բնօրինակում անաղբյուր հոդվածներ
Նորադրենալին
Նորադրենալին (նորէպինեֆրին, L-1--2-ամինոէթանոլ), մակերիկամների կեղևի հորմոն և նեյրոմեդիատոր։ Բիոգեն ամինների՝ կատեխոլամինների խմբին է պատկանում։ Քիմիական բաղադրությամբ նորադրենալինը ադրենալինից տարբերվում է կողմնային շղթայում մեթիլային ռադիկալի բացակայությամբ։ (Այստեղից էլ նրա գերմաներից վերցված Nitrogen one radical - NOR կրճատ անվանումը։)
Նորադրենալինը հանդիսանում է սրտի, լյարդի, փայծախի անոթների հետհանգուցային սիմպաթիկ վերջույթների միջնորդանյութ։ Դրա պարունակությունը սիմպաթիկ նյարդավորման շրջաններում կատեխոլամինների ընդհանուր քանակի մոտ 10 %-ն է կազմում։ Նրանով հատկապես հարուստ են խրոմաֆինային հյուսվածք պարունակող օրգանները։ Մակերիկամների ուղեղային շերտում, որի բջիջները համանման են հետհանգուցային սիմպաթիկ նեյրոնին, նորադրենալինի պարունակությունը կազմում է մոտ 20%, մնացածը բաժին է ընկնում ադրենալինին։ Այս երկուսի հետ մեկտեղ հյուսվածքներում գոյություն ունի նաև երրորդ բնական կատեխոլամինը՝ դոֆամինը։ Կապված կենդանու տեսակի ու հասակի հետ, ադրենալինի, նորադրենալինի ու դոֆամինի հարաբերությունը տատանվում է։
Կատեգորիա:Հորմոններ
Պելոպոնես
Պելոպոնես, թերակղզի և պատմաաշխարհագրական մարզ Հունաստանում։ Մայրցամաքին միանում է Կորնթոսի պարանոցով։ Տարածությունը 21,5 հզ․ կմ ² է։ Ափերը կտրտված են։ Ռելիեֆը լեռնային է, բարձրությունը՝ մինչե 2404 մ (Այոս Իլիաս լեռ)։ Բուսածածկույթը մացառուտային է։ Տիրապետում են ֆրիգանան, մակվիսը, մնացորդային անտառները։ Բնակչությունը զբաղվում է ձիթենու, հացահատիկի մշակությամբ։ Պելոպոնեսում են Սպարտա, Կորնթոս, Պատրա քաղաքները և Միկենե ու Օլիմպիա քաղաքների ավերակները։
Կատեգորիա:Թերակղզիներ այբբենական կարգով Կատեգորիա:Հունաստանի թերակղզիներ
Վոենկոնեզավոդի 25 տարի
Վոենկոնեզավոդի 25 տարին (25 лет Военконезавода), ավան Ռուսաստանի Ռոստովի մարզի Սալսկի շրջանում։ Մտնում է Բուդեննովսկի գյուղական համայնքի կազմի մեջ։
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի ավաններ
897
Մահեր
Կատեգորիա:897 Կատեգորիա:Տարեթվեր
Միջսառցադաշտային ժամանակամիջոցներ
Կատեգորիա:Երկրաբանական ժամանակաշրջաններ
Սոցիալական համեմատության տեսություն
Սոցիալական համեմատության տեսություն, տեսություն, համաձայն որի, մարդը սեփական անձի ասպեկտների գնահատման ընթացքում իրեն համեմատում է ուրիշների հետ։ Տեսության հիմնադիրն է ամերիկացի սոցիալական հոգեբան Լեոն Ֆեստինգերը։ Տեսության հեղինակը պնդում է, որ եթե սեփական անձնային որակների ու գծերի գնահատման համար օբյեկտիվ չափանիշներ չկան, ապա անհատը փնտրում է այլ մարդկանց, որոնց հետ համեմատվելով կգնահատի իրեն։ Ստացվում է, որ մարդիկ իրենց արտաքին տեսքի, ընդունակությունների, նույնիսկ զգացմունքների գնահատման դեպքում կողմնորոշվում են այլ մարդկանց նույն հատկանիշներով։
Ջոան Վուդի մոտեցումը
Լեոն Ֆեստինգերի կողմից առաջարկած տեսությունը զարգացրել է Ջոան Վուդը։ Վերջինս նշում էր 3 դրդապատճառներ, որոնք մղում են մարդուն սոցիալական համեմատության՝
Եթե համեմատության հիմքում ընկած է ինքնագնահատման պահանջմունքը, ապա մարդկանց նպատակն է ստանալ իրենց մասին ճշգրիտ պատկերացումներ։ Այս նպատակը հասանելի է, եթե որպես համեմատության օրինակ անձն ընտրում է այնպիսի մարդու, որի բնութագրերը համապատասխանում են իրենց բնութագրերին։
Կատեգորիա:Հասարակագիտություն Կատեգորիա:Կապ
Լենի Ռիֆենշթայլ
Լենի Ռիֆենշթայլ, (Leni Riefenstahl, իրական անունը՝ Հելենա Բերթա Ամալի Ռիֆենշթայլ, Helene Berta Amalie Riefenstahl, ), գերմանուհի կինոռեժիսոր, ինչպես նաև լուսանկարիչ, դերասանուհի և պարուհի։ Համարվում է Նացիստական Գերմանիայի ժամանակաշրջանում գործող ամենահայտնի ռեժիսորներից։ Ռիֆենշթայլի «Կամքի տրիումֆ» և «Օլիմպիա» վավերագրական ֆիլմերը իրեն Երրորդ ռեյխի ակտիվ քարոզչի համբավ բերեցին։
Բնակելի շենք Լենինի հրապարակում
Բնակելի շենք Լենինի հրապարակում`քանդված բնակելի շենք Վորոնեժում։ Գտնվել է Լենինի հրապարակ, 6 հասցեում։ Կառուցվել է 1930-ական թվականներին՝ ըստ ճարտարապետ Մյասնիկովի նախագծի՝ կոնստրուկտիվիզմ ոճով։ Շենքի ներքին հատակագծման նախնական շրջանում հաշվի են առնվել քաղաքում սոցիալիստական կարգերի փոփոխությունները։ 52 բնակարանների մեջ կային 2 կոմունալ բնակարան, որոնցից յուրաքանչյուրն ուներ 10 սենյակ։ Շենքում կար հանրախանութ, մսուր-մանկապարտեզ, լվացքատուն և գազապաստարան։
Հայրենական մեծ պատերազմի ժամանակ շենքը քանդվել է։ 1951-ին վերակառուցվել է Ն.Վ. Տրոյսկու և Ռ.Վ. Բերեզինայի նախագծի համաձայն՝ նեոկլասիկական դեկորի հավելումով։ Տունը կլորացված մաս ուներ Լենինի հրապարակի և Պլեխանովսկայա փողոցի անկյունում, զարդարված էր գեղեցիկ կիսաշրջաններով և ծեփակերտվածքներով։ 2000-ական թվականներին բոլոր դեկորատիվ տարրերը հանվել են ։ Տունը անջրպետվել է և հայտարարվել վթարային։ Նախատեսվում էր շենքը քանդել, իսկ նրա պատմական ճակատը պատրաստվում էին կրկնել նոր շենքի վրա, որը կառուցվելու էր նրա տեղում։ 2013 թվականի մայիսին, երբ Վորոնեժ էր եկել Վլադիմիր Պուտինը, տունը ծածկված էր պաստառով, որի վրա տպված էր շենքի ճակատային մասը ։
2015 թվականի դրությամբ այնտեղ բնակվում էին անօթևանները ։ 2016 թվականի սեպտեմբերին այն վաճառվել է «Investstroy» ՍՊԸ-ին՝ 150 միլիոն ռուբլով ։
2017 թվականին շենքը վերավաճառվել է «Ընտրություն» շինարարական ընկերությանը։ 2018 թվականի օգոստոսի 13-ին սկսվել է շենքի ապամոնտաժումը։ Ապագայում նրա տեղում նախատեսվում էր ութհարկանի բնակելի շենքի կառուցում ՝ ստորգետնյա կայանատեղով։ Ըստ շինարարական ընկերության ներկայացուցիչների՝ ճակատամասի արտաքին տեսքը մասնակիորեն նման էր լինելու հին շենքի ճակատին՝ ի նշան Տրոիցկիի հանդեպ հարգանքի ։
Քանդում
2018 թվականի օգոստոսի 23-ին «Ընտրություն» շինարարական ընկերությունը սկսել է քանդել Լենինի հրապարակ, 6 հասցեի շենքը։ Ընկերությունը նույն ճարտարապետական ոճով վեցհարկանի շենք էր կառուցելու՝ երկու ձեղնահարկով։ Քանդման առաջին օրը սարքավորումները շենքի ապամոնտաժումը սկսել են բակից. քանդվել են պատշգամբները, իսկ շենքի ճակատը` մասնակիորեն։2018 թվականի սեպտեմբերի վերջին շենքն ամբողջությամբ քանդված էր։
Ծանոթագրություններ
Կատեգորիա:1951 հիմնադրումներ
Ծրագրավորողի օր
Ծրագրավորողի օր (День программиста), միջազգային օր, որը ճանաչված է բազմաթիվ տեխնոլոգիական և ծրագրավորման ընկերությունների կողմից։ Ամենամյա տոնը նշվում է տարվա 256-րդ օրը (հաշվարկման տասնվեցական համակարգում 100-րդ, կամ 28-րդ)։ Սովորական տարիներին համընկնում է սեպտեմբերի 13-ի, իսկ նահանջ տարիների՝ սեպտեմբերի 12-ի հետ։ Այն պաշտոնապես ճանաչված է Ռուսաստանում ։
256 թիվը (28) ընտրվել է, քանի որ այն մեկ ութ-բիթ բայթով ներկայացվող տարբեր արժեքների քանակն է և հայտնի է ծրագրավորողների շրջանում ։ 256-ը նաև երկուսի ամենաբարձր աստիճանն է, որը չի 365-ը՝ տարվա օրերի քանակը։
Պաշտոնական ճանաչում
Տոնի գաղափարը առաջարկել են «Parallel Technologies» ծրագրային ապահովման ընկերության աշխատակիցներ Վալենտին Բալտը և Միքաել Չերվիակովը։ Դեռևս 2002 թվականին նրանք կազմակերպել են ստորագրահավաք՝ Ռուսաստանի կառավարությունից օրը պաշտոնապես որպես ծրագրավորողի օր ճանաչելու խնդրանքով ։
2009 թվականի հուլիսի 24-ին Ռուսաստանի զանգվածային հաղորդակցության և կապի նախարարությունը հանդես է եկել նոր մասնագիտական տոնի՝ ծրագրավորողի օրվա, նախագծով ։
2009 թվականի նոյեմբերի 11-ին Ռուսաստանի նախագահ Դմիտրի Մեդվեդևը ստորագրել է հրամանագիրը ։
Չինաստանում
Չինաստանում ծրագրավորողի օրը նշվում է հոկտեմբերի 24-ին ։ Այդ օրը ընտրվել է, քանի որ այն հնարավոր է գրել նաև 1024 տեսքով, ինչը հավասար է 2^{10}-ի։ Այն նաև չի փոխվում նահանջ տարիներին։
Աղբյուրներ
Կատեգորիա:Ռուսաստանի տոներ Կատեգորիա:Միջազգային օրեր Կատեգորիա:Շարժական տոներ
Կոսաչևկա (գյուղ, Շումյաչինսկի շրջան)
Կոսաչևկա (Косачевка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
898
Մահեր
Կատեգորիա:898 Կատեգորիա:Տարեթվեր
Մակեդոնիա (հեռուստաալիք)
Մակեդոնիա (Μακεδονία TV), հունական պետական հեռուստատեսություն։ Հեռարձակումը 1990 թվականի փետրվարի 15-ից Հունաստանի ամբողջ տարածքում տարածվում է անալոգային, կաբելային և արբանյակային ցանցերի միջոցով։ Հեռուստատեսային կենտրոնը գտնվում է Սալոնիկում։
Կատեգորիա:Հունաստանի հեռուստաընկերություններ Կատեգորիա:Հունարեն հեռուստաալիքներ
Իմենե
Իմենե (Имэне), գետ Ռուսաստանում, հոսում է Նախասիբիրյան շրջանում, Ալթայի Հանրապետությունում։ Գետաբերանը տեղակայված է Սուենգա գետի ձախ ափով՝ 36 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի ։Кабановка}} ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Պոտաշնյա (գյուղ, Ռոդոմիշլինսկի շրջան)
Պոտաշնյա (Поташня), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Պոտաշնյա գյուղում բնակվում էր 123 մարդ։ Բնակավայրը զբաղեցնում է 0,549 կմ² տարածք։ Բնակչության խտությունը կազմում էր 224,04 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոդոմիշլինսկի շրջանի բնակավայրեր Կատեգորիա:Ուկրաինայի գյուղեր
Տափ (Խութ-Բռնաշենի գավառ)
Տափ, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում ։
Բնակչություն
XIX դարում ուներ 100 տուն հայ և քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ագարենսկի (Սալսկի շրջան)
Ագարենսկի (Агаренский), ավան Ռուսաստանի Ռոստովի մարզի Սալսկի շրջանում։ Մտնում է Գիգանտովսկի գյուղական համայնքի կազմի մեջ։
Փողոցներ
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի ավաններ
Հովհաննես Մութաֆյան
Հովհաննես Մութաֆյան ( հունիսի 12, 1952, Երևան, Հայկական ԽՍՀ), հայ ճարտարապետ, ՀՀ վաստակավոր ճարտարապետ (2015)։
Կենսագրություն
Հովհաննես Մութաֆյանը ծնվել է բանվորի ընտանիքում 1952 թվականի հունիսի 12-ին Երևան քաղաքի Նոր Արեշ թաղամասում։ Հայրը խառատ էր, մայրը՝ դերձակ։ Նախնիները Անատոլիայի Պարտիզակ գավառից են եղել։ Մեծ Եղեռնի ժամանակ գաղթել են Հունաստան՝ Կավալա ծովափնյա քաղաք, որտեղից էլ 1946 թվականին հայրենադարձել են։
Միջնակարգ կրթությունը ստացել է Պարույր Սևակի անվան թիվ 123 հիմնական դպրոցում։ Դպրոցին զուգահեռ հաճախել է Պիոներ պալատ՝ նկարչական խմբակ։ Այնուհետև իր նկարչության ուսուցչի՝ Գագիկ Ղազարյանի պնդմամբ 1969թ. ընդունվել է Երևանի Կ. Մարքսի անվան պոլիտեխնիկական ինստիտուտի ճարտարապետաշինարարության ֆակուլտետի ճարտարապետության բաժին։ 1974 թվականին ավարտել է Երևանի պոլիտեխնիկական ինստիտուտը ճարտարապետի որակավորմամբ։ 1974 թվականից սկսել է աշխատել Հայպետնախագծի 2-րդ արվեստանոցում, որը ղեկավարում էր  տաղանդավոր, վաստակաշատ ճարտարապետ Զավեն Բախշինյանը։ 1982  թվականին տեղափոխվել է 5-րդ արվեստանոց։ 1989  թվականին աշխատակիցների կողմից ընտրվել է որպես արվեստանոցի ղեկավար։ Արվեստանոցը ղեկավարել է մինչև 2002  թվականը։ 2001 թվականին հիմնել է «ԱՇՆ ՓՐՈՋԵՔՏ» ընկերությունը և առ այսօր հանդիսանում է ընկերության գլխավոր ճարտարապետը  ։ 1980-2013 թվականներին եղել է Հայաստանի ճարտարապետների միության անդամ։
«Ջավախքին աջակցություն» հիմնադրամի հոգաբարձուների խորհրդի անդամ է ։
Ընտանիք
Ամուսնացած է, ունի երկու դուստր։
Ծանոթագրություններ
Կատեգորիա:Հայ ճարտարապետներ Կատեգորիա:ՀՊՃՀ շրջանավարտներ Կատեգորիա:ՀՀ վաստակավոր ճարտարապետներ
Կուդլաի
Կուդլաի (Кудлаї), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1820 թվականին։
2001 թվականի տվյալներով Կուդլաի գյուղում բնակվում էր 406 մարդ։ Բնակավայրը զբաղեցնում է 2219 կմ² տարածք։ Բնակչության խտությունը կազմում էր 182,97 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Նեմիրովի շրջանի բնակավայրեր Կատեգորիա:Ուկրաինայի գյուղեր Կատեգորիա:1820 թվականին հիմնադրված բնակավայրեր
Բիզակվինո
Քաղաքի հովանավորն է սուրբ մադոննա դել Բալզոն։ Քաղաքի տոնը նշվում է օգոստոսի 15-ին։
Ծանոթագրություններ
Կատեգորիա:Սիցիլիայի քաղաքներ
Ատիկ
Ատիկ (Атык, Әтек), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։
Հովսեփ Օրբելի
Հովսեփ Աբգարի Օրբելի, հայ արևելագետ, հնագետ, հասարակական գործիչ։ ԽՍՀՄ ԳԱ ակադեմիկոս (1935), ՀԽՍՀ ԳԱ ակադեմիկոս և առաջին նախագահը (1943-1947) ։ Լոնդոնի հնագիտական ընկերության պատվավոր անդամ(1944), Իրանի ԳԱ թղթակից անդամ(1945)։
Կենսագրություն
Հովսեփ Օրբելին ծնվել է 1887 թվականի մարտի 20-ին Քութայիսի քաղաքում, Աբգար Օրբելու և Վառվառա Արղության-Երկայնաբազուկի ընտանիքում։ Եղել է ընտանիքի կրտսեր որդին ։ 1904 թվականին ավարտել է Թիֆլիսի արական 3-րդ գիմնազիան, որտեղ նրան դասավանդել են Ս. Ժեբելյևը, Մ. Ռոստովցևը, Ֆ. Զելինսկին, արևելագետ Յա. Սմիռնովը, բյուզանդագետ Վ. Բենեշևիչը՝ զուգահեռ հաճախելով նաև արևելագիտական ֆակուլտետի հայ-վրաց-պարսկական բաժնի դասընթացներին։
Ուսանողական տարիներից զբաղվել է գիտական գործունեությամբ. Բրոկհաուզի և Եֆրոնի նոր հանրագիտական բառարանի համար գրել է հայկական, վրացական և իսլամական արվեստին վերաբերող հոդվածներ, Նիկողայոս Մառի ղեկավարությամբ մասնակցել է Անիի պեղումներին և այլ հնագիտական արշավախմբերի։
1909 թ. ուսումնասիրել է Լեռնային Ղարաբաղի հայկական արձանագրությունները։ 1911 թվականից աշխատել է Սանկտ Պետերբուրգի համալսարանի հայ-վրացական բանասիրության ամբիոնում։ 1911-1912 թթ., ԳԱ գործուղմամբ, ուսումնասիրել է Սոկսի հայերի և քրդերի բարբառն ու բանահյուսությունը, Էրզրումի, Բայազետի, Վանի, Աղթամարի, Բագավանի ճարտարապետական հուշարձանները, հնագիտական պեղումներ կատարել Թոփրակկալեում և Հայկաբերդում։ 1912 թ. ընտրվել է Սանկտ Պետերբուրգի Ռուսաստանի հնագիտական ընկերության անդամ։ 1914 թվականից Սանկտ Պետերբուրգի համալսարանի արևելագիտական ֆակուլտետում դասավանդել է հնագիտություն և Հայաստանի պատմություն, հայկական արձանագրագիտություն, քրդերեն։ 1916 թ. Նիկողայոս Մառի հետ Վանում պեղումների ժամանակ հայտնաբերել է Սարդուրի Բ-ի մեծածավալ սեպագիր արձանագրությունը։
1917-1918 թթ. շարունակել Է աշխատանքը Պետրոգրադի համալսարանում, դասավանդել նաև Հնագիտության ինստիտուտում, Մոսկվայի Լազարյան ճեմարանում, ընտրվել է Պետական հնագիտական հանձնաժողովի խորհրդի անդամ, Մոսկովյան հնագիտության ընկերության իսկական անդամ։ 1919 թ.՝ Խորհրդային Ռուսաստանի լուսժողկոմատի՝ թանգարանների գործերով կոլեգիայի գիտության քարտուղար, մեծ աշխատանք է կատարել մասնավոր հավաքածուների թանգարանային նմուշները պետական սեփականություն դարձնելու ուղղությամբ։ Մասնակցել է Նյութական մշակույթի պատմության ռուսաստանյան (հետագայում՝ պետ.) ակադեմիայի հիմնադրմանը, 1919 թվականի օգոստոսին ընտրվել է այդ ակադեմիայի անդամ, գլխավորել Հայաստանի և Վրաստանի հնագիտության ու արվեստի բաժինը։ 1920 թ.՝ Պետրոգրադի Էրմիտաժի ավանդապահ, 1926 թ. հիմնադրել և գլխավորել է Արևելքի բաժինը, 1934-1951 թթ.՝ Էրմիտաժի տնօրեն։
Հայրենական պատերազմի (1941- 1945) սկզբին կազմակերպել է Էրմիտաժի գեղարվեստի արժեքների տարհանումը Սվերդլովսկ (այժմ՝ Եկատերինբուրգ), այնուհետև մնալով պաշարված Լենինգրադում՝ ապահովել է էրմիտաժի և մի շարք այլ հավաքածուների՝ քաղաքում գտնվող թանգարանային նմուշների պահպանումը ։
1946 թ. Նյուրնբերգի դատավարությանը մասնակցել է որպես մեղադրող կողմի վկա ։
Աշխատություններ
Աշխատությունները վերաբերում են հայագիտությանը («Հայագիտական հետազոտություններ», պր. 1, 1974), հնագիտությանը (կազմել է Անիի հնադարանում պահվող և այժմ մեծ մասամբ կորած հնագիտական գտածոների գիտական նկարագրությունը և այլն)։
Հովսեփ Օրբելին ժամանակակից հայ վիմագրագիտության հիմնադիրն է. դեռևս 1914- 1917 թթ., հիմնականում «Քրիստոնյա Արևելք» (ռուսերեն) հանդեսում, տպագրել է Անիի արձանագրությունների իր ուսումնասիրությունները («Դիվան հայ վիմագրության», պր. 1, 1966)։
Զբաղվել է նաև բանահավաքությամբ, բարբառագիտությամբ, կազմել հայ և քրդական բարբառների բառարաններ։
Խմբագրել է «Սասունցի Դավիթ» դյուցազնավեպի համահավաք բնագիրը և ռուսական թարգմանությունը, հրատարակել դրան նվիրված հատուկ ուսումնասիրություն («Հայկական հերոսական էպոսը», ռուսերեն և հայերեն, 1956)։
Հովսեփ Օրբելին ուսումնասիրել և ռուսերեն է թարգմանել հայկական միջնադարյան առակները («Միջնադարյան Հայաստանի առակները», ռուս., 1956), Եղիշեի, Ղազար Փարպեցու, Թովմա Արծրունու երկերը (մեծ մասն անտիպ է)։
Ճարտարապետության բնագավառում արժեքավոր է Աղթամարի տաճարի նրա ուսումնասիրությունը։
Կազմել է Անիի և շրջակայքի ճարտարապետական և հնագիտական հուշարձանների հավաստի ուղեցույց։
Զբաղվել է հին և միջնադարյան իրանական արվեստի պատմությամբ, Կ. Վ. Տրևերի հետ ուսումնասիրել էրմիտաժում պահվող Սասանյան ժամանակաշրջանի մետաղե անոթները («Սասանյան մետաղը։ Գեղարվեստական առարկաներ ոսկուց, արծաթից և բրոնզից», ռուս., 1935)։
Արտաքին հղումներ
Կատեգորիա:Հայ արևելագետներ Կատեգորիա:Հայ հայագետներ Կատեգորիա:Հայ պատմաբաններ Կատեգորիա:ԽՍՀՄ ԳԱ ակադեմիկոսներ Կատեգորիա:Քութայիս քաղաքում ծնվածներ Կատեգորիա:Հայ հասարակական գործիչներ Կատեգորիա:Օրբելիներ Կատեգորիա:Սանկտ Պետերբուրգի համալսարանի արևելագիտության ֆակուլտետի շրջանավարտներ Կատեգորիա:ՀԽՍՀ գիտության վաստակավոր գործիչներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Երևանի քաղաքային խորհրդի պատգամավորներ Կատեգորիա:ԽՍՀՄ ԳԱ իսկական անդամներ Կատեգորիա:Խորհրդահայեր Կատեգորիա:20-րդ դարի պատմաբաններ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Ռուսաստանի գիտությունների ակադեմիայի անդամներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Ռուս արևելագետներ Կատեգորիա:Ռուս հնագետներ Կատեգորիա:Ռուս պատմաբաններ Կատեգորիա:Սանկտ Պետերբուրգի պետական համալսարանի դասախոսներ Կատեգորիա:Լենինի շքանշանի ասպետներ Կատեգորիա:Կովկասի պաշտպանության համար մեդալակիրներ Կատեգորիա:Խորհրդային արևելագետներ Կատեգորիա:Խորհրդային պատմաբաններ Կատեգորիա:Խորհրդային հնագետներ
Ալեքսանդրովսկի (Սալսկի շրջան)
Ալեքսանդրովսկի (Александровский), գյուղ Ռուսաստանի Ռոստովի մարզի Սալսկի շրջանում։ Մտնում է Իվանովսկի գյուղական համայնքի կազմի մեջ։
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի խուտորներ
Եգոզովա
Եգոզովա (Егозова), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Ինյա գետի աջ ափին՝ 476 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Կոգնիտիվիզմ
Հոգեբանության մեջ կոգնիտիվիզմը բանականության ընկալման տեսական հիմքն է, որը լայն տարածում է 1950-ական թվականներից։ Այս ուղղությունը ձևավորվել է ի պատասխան բիհեյվիորիզմի, որն, ըստ կոգնիտիվիստների, չի բացատրում գիտակցությունը։ Կոգնիտիվ հոգեբանությունն անվանումը ստացել է լատիներեն «cognoscere» բառից, որը վերաբերում է իմացությանը և տեղեկատվությանը, հաճախ նաև նկատում ենք ուսումնասիրվող գիտության կողմից մտքի և բանականության ուսումնասիրության ավելի վաղ ավանդույթների որդեգրում ։
Կոգնիտիվ զարգացում
Մեր մտահորիզոնը ասսիմիլյացնելու և ընդլայնելու գործընթացը որակվում է որպես կոգնիտիվ զարգացում։ Մենք ունենք բարդ ֆիզիոլոգիական կառուցվածք, որը ստանում է շրջակա միջավայրի բազմազան գրգռիչները, ընդ որում խթաններն այն փոխազդեցություններն են, որոնք ունակ են «արտադրելու» գիտելիքներ և հմտություններ։ Ծնողները ոչ ֆորմալ կերպով տանը «մշակում» են մեր գիտելիքները, իսկ ուսուցիչները՝ ֆորմալ կերպով դպրոցում։ Գիտելիքներին պետք է ձգտել էնտուզիազմով և մեծ ցանկությամբ, հակառակ դեպքում ուսուցման գործընթացը վերածվում է բեռի ։
Ուշադրություն
Հիշողությունը կոգնիտիվ զարգացման առաջին մասն է։ Այն վերաբերում է մարդու՝ կենտրոնանալու և այն պահպանելու ունակությանը ։ Այն տարբերվում է բնավորության այնպիսի գծերից, որպիսիք են համառությունը և ցրվածությունը այն առումով, որ վերջիններս իրենցից ներկայացնում են մարդու ամենօրյա փոխգործակցությունը շրջակա միջավայրի հետ։ Ուշադրությունը, մյուս կողմից, ենթադրում է մարդու վարքագիծ որոշակի կոնկրետ խնդիրների լուծման ժամանակ։ Օրինակ, ուսուցումը տեղի է ունենում, երբ սովորողն ուշադրությունը սևեռում է ուսուցչին։ Ուշադրության հետ սերտորեն կապված են հետաքրքրությունները և ջանքերը։ Ուշադրությունն ակտիվ գործընթաց է, որում փոխգործակցում են բազմաքանակ արտաքին գրգռիչներ կամ խթաններ։ Ուշադրությունը ժամանակի ցանկացած պահին ներգրավում է երեք համակենտրոն շրջանակներ՝ տեղեկացվածությունից, սահմաններից և կենտրոնացումից անդին ։
Ուշադրության դասակարգման գծով գոյություն ունեցող մեկ այլ տեսության համաձայն ուշադրությունը լինում է մենթալ հիշողություն և ընկալման հիշողություն։ Առաջինը նկարագրվում է որպես ուշադրության «ուղեղային էներգիա», որն ակտիվացնում է ուղեղի գործընթացների կյանքի կոչման ռելեվանտներն այն դեպքում, երբ երկրորդն իրենից ներկայացնում է սպոնտան հիշողություն,որն էլ ղեկավարվում է ընկալման նոր փորձով։ Մեկ այլ դասակարգման համաձայն գոյություն ունի նաև կամածին հիշողություն։ Կամածին ուշադրության զարգացման համար կարևոր է այն, թե որքանով են երեխաները գիտակցում սովորած նյութի կիրառական նշանակությունը։ Վերջինիս գիտակցումը կենտրոնացնում ու կայունացնում է նրանց ուշադրությունը։ 3-րդից 4-րդ դասարաններում երեխաները ուշադիր լինելու փորձ ու հմտություն են ձեռք բերում և կարողանում են ուշադրությունը բաշխել ու տեղափոխել ։
Ուսուցում
Այլ խոսքերով կարող ենք ասել, որ կոգնիտիվ տեսությունը փորձում է բացատրել գիտելիքների ձեռքբերման և անհրաժեշտության դեպքում դրանց կանչման գործընթացը։ Ստացվում է այս պարագայում գործ ենք ունենում բանականության ներսում առկա մենթալ կառուցվածքների հետ։ Ուսուցում ասելով նկատի չենք առել այն մեխանիկական գործընթացները, որը կատարում է սովորողը կրթական գործընթացում, այլ ավելի շատ նկատի ենք ունեցել այն գործընթացը, որը կախված է սովորողի արդեն իսկ ունեցած գիտելիքներից (գոյություն ունեցող տեղեկատվություն) և այն մեթոդներից, որոնք օգտագործվում են նոր գիտելիքների ձեռքբերման նպատակով։
Գիտելիքների ձեռքբերումը գործընթաց է, որը բաղկացած է սովորողի գիտակցության մեջ հոգեկան կառուցվածքների ներքին կոդավորումից։ Տեսության համաձայն սովորողը պետք է լինի սեփական ուսումնական գործընթացի ակտիվ մասնակիցը։ Կոգնիտիվ մոտեցումն առավելապես ուղղված է սովորողների մտավոր գործունեությանը, որպիսին համարվում է մտավոր պլանավորումը, նպատակադրումը և կազմակերպական ռազմավարությունների կիրառումը (Shell, 1980)։ Կոգնիտիվ տեսության համաձայն, սակայն, ուսումնական գործընթացում կարևորագույն դերը միայն շրջապատող միջավայրին և ուսումնական գործընթացի առանձին բաղադրիչների չէ բաժին ընկնում։ Ըստ կոգնիտիվ տեսության ուսումնական գործընթացի կարևորագույն «բանալի» տարրեր են համարվում այնպիսի հասկացությունները, որպիսիք են ուսումնական գործընթացի կոդավորումը, վերաձևակերպումը, տեղեկատվության պահպանումը և անհրաժեշտության դեպքում այդ տեղեկատվության դուրսբերումը։ Ուսումնական գործընթացը բովանդակում է նաև մտքեր, համոզմունքներ, վերաբերմունք, որպիսին ունի սովորողն իր իսկ ուսումնական գործընթացի նկատմամբ (Winna, 1988) ։
Հիշողություն
Հիշողությունը կենսական դեր է խաղում ուսումնական գործընթացում։ Տեղեկատվությունը պահվում է հիշողության մեջ, կրում է կազմակերպված, իմաստալից բնույթ։ Այստեղ ուսուցիչը և տեղեկատվության հաղորդման այլ օղակները տարբեր դերեր են խաղում ուսումնական գործընթացում։ Ենթադրվում է, որ ուսուցիչները նպաստում են ուսուցմանը և կազմակերպում են տեղեկատվության հաղորդման գործընթացն առավել օպտիմալ կերպով։ Այլ աղբյուրներից տեղեկատվության ստացումը կատարվում է, այսպես կոչված, առաջադեմ մեթոդներով։ Մոռացումը դիտվում է որպես տեղեկատվությունը հիշողության մեջ պահելու անկարողություն։ Հիշողության կորուստը կարող է դիտարկվել որպես մեխանիզմ, որի միջոցով մարդու օրգանիզմը դուրս է հանում ողջ ոչ ռելեվանտ տեղեկատվությունը՝ հաշվի առնելով այդ տեղեկատվության այժմեականությունը։ Կրկնումը հիշողության ամրապնդման ավանդական մեթոդ է։ Սակայն կրկնությունը չպետք է լինի անօգուտ, այլ պետք է յուրաքանչյուր անգամ թարմացվի, նորացվի մատուցվող նյութը։ Կրկնությունը հետապնդում է յուրացման ենթակա ծրագրային նյութի ամրապնդման և ամրապնդվածի՝ տևական հիշողության մեջ ուղղման նպատակ։ Երեխաների մոտ հատկապես տպավորվում է այն նյութը, որի մատուցման ընթացքում նրանք ապրել են խորը զգացական տպավորություն և սա այն պատճառով, որ կրտսեր դպրոցական տարիքի երեխաները խոսքային վերացական շարադրանքը վատ են մտապահում ։
(2261) Կելեր
Միջին հեռավորությունը Արեգակից կազմում է 2,379839 ա. մ., առավելագույնը մոտենում է 1,8171 ա. մ. հեռավորության վրա և հեռանում 2,9426 ա. մ. ։ Արեգակի շուրջ մեկ ամբողջական պտույտ է կատարում 1340,97 երկրային օրվա ընթացքում, իր ուղեծրով շարժվելով միջինում 0,268462 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,73° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Առնոլդ Կլեմոլայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հալինգա (Էստոնիայի շրջան)
Հալինգա շրջան (Halinga vald), շրջան Էստոնիայի Պյարնումաա նահանգում։ Շրջանի կենտրոնն է Պյառնու-Յաագուպի քաղաքատիպ ավանը։
Բնակչություն
2010 թվականի տվյալներով շրջանում բնակվում էին 3239 մարդ։ Բնակչության խտությունը շրջանում կազմում էր 8,87 մարդ/կմ²։
Արտաքին հղումներ
Կատեգորիա:Էստոնիայի շրջաններ
899
Մահեր
Կատեգորիա:899 Կատեգորիա:Տարեթվեր
Դարկո Մալետիչ
Դարկո Մալետիչ (Darco Maletić, ), սերբ ֆուտբոլիստ, կիսապաշտպան։ Խաղացել է Բոսնիա և Հերցեգովինայի ազգային հավաքականում։
Ակումբային
Դարկո Մալետիչն իր ծննդավայր Բանյա Լուկայի «Բորաց» ակումբի սան է, մեծահասակների թիմում իր կարիերան սկսել է նույն ակումբում։ «Բորացի» մեծահասակների թիմում անցկացնելով մեկ մրցաշրջան՝ Դարկոն մեկնել է խաղալու արտերկրում։ 2001 թվականին նա խաղացել է Վիեննայի «Ռապիդում», ապա շուրջ երկու տարի անցկացրել է սլովենական «Պուբլիկում» ակումբում ։
2004 թվականին Մալետիչը խաղացել է Սանկտ Պետերբուրգի «Զենիթում», առաջնությունում 2 խաղ է անցկացրել հիմնական թիմի կազմում և 14 խաղ՝ փոխարինողների կազմում։ 2005 թվականին վարձավճարով տրվել է Յարոսլավլի «Շիննիկում», որտեղ նույնպես չի կարողացել ամրապնդվել առաջին թիմում (8 խաղ հիմնական կազմում, 11՝ փոխարինողների)։ Դրանից հետո նա կարճ ժամանակ խաղացել է Ռումինիայում՝ «Վասլույ» թիմի կազմում ։
2006-2009 թվականներին Դարկոն խաղացել է Բելգրադի «Պարտիզանում», որում պարբերաբար դուրս է եկել խաղադաշտ և որոշակի հաջողությունների հասնել (44 խաղ, 2 գոլ, 2007 թվականին՝ Սերբիայի չեմպիոն և գավաթակիր)։ 2009-2010 թվականներին 10 խաղ է անցկացրել գերմանական «Կոբլենց» ակումբում՝ դառնալով մեկ գոլի հեղինակ։ Կարճ ժամանակով վերադարձել է «Բորաց», որտեղ անցկացրել է 21 խաղ և դարձել 6 գոլի հեղինակ։ 2011 թվականի հուլիսին նա միացել է ղազախական «Ակտոբեին»։ 2012 թվականի ամռանը Դարկոն դարձել է Պավլոդարի «Իրտիշի» խաղացող ։ Իսկ ձմռանը նա վերադարձել է հարազատ «Բորաց» ակումբ ։